60 חברי כנסת הצביעו נגד הצעות חוק שהם עצמם הציעו. איך הם מסבירים את זה? צפו בכתבה מצולמת של תומר אביטל עם "הצינור"
יותר מ-3,000 הצעות חוק הוגשו בשנה האחרונה – רק 180 מהן אושרו. כלומר מדובר יותר בהצהרות חוק ולא הצעות חוק – ח"כים רוצים כותרות ויודעים שהחוקים הללו לא יעברו. יותר מזה, הן מגישים חוקים שלאחר מכן הם מתנגדים להם בעצמם. צפו בכתבה המצולמת:  בדיקה שערכנו יחד עם מתכנתים מהסדנה לידע ציבורי מעלה ש-60 ח"כים הצביעו נגד חוקים שהם הגישו מתחילת הקדנציה. ח"כ רועי פולקמן (כולנו) טוען ש"אחר כך החוק נבדק על ידי הדרג המקצועי ואנחנו מבינים שיש לו עלות גבוהה או שהממשלה רוצה להגיש אותו". באותה סירה אגב גם נמצאת מירי רגב שהובילה לאיבוד אינספור שעות עבודה של אנשי כנסת וממשלה כדי לבטל את חוק הספרים. חוק שגם כך עמד להתבטל תשעה חודשים לאחר מכן בעצמו (הוא היה הוראת שעה. כלומר זמני). בקצרה, הנושא פחות מצחיק את פקידי הממשל שמבזבזים על כך אינספור שעות. זה לא פחות מרשלנות פרלמנטרית. תודה להסדנא לידע ציבורי שסייעה בריכוז הנתונים. * "ככל שהמדינה מושחתת יותר- כך מתרבים חוקיה" (טקיטוס) 